**Balatonföldvár VÁROS ÖNKORMÁNYZATA**

**8623 Balatonföldvár, Petőfi Sándor utca 1.**

**Tel: 84-540-330. E-mail: pgmh@balatonfoldvar.hu**

**ELŐTERJESZTÉS**

**Balatonföldvár Város Önkormányzata Képviselőtestületének**

**2024. november 27. napján tartandó ülésére**

Előterjesztést készítette: Mikóné Fejes Ibolya aljegyző

Az előterjesztés tárgya: A szervezeti és működési szabályzatról szóló rendelet módosítása

Döntéshozatal: Minősített többséggel

Tárgyalás: Nyilvános ülésen

Mellékletek: Rendelettervezet

***Tisztelt Képviselőtestület!***

**I.**

Az önkormányzat szervezeti és működési szabályzatát a 12/2014.(X.22.) önkormányzati rendelet állapítja meg.

Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 43.§ (3) bekezdése értelmében a képviselőtestület az alakuló vagy az azt követő ülésen megalkotja vagy felülvizsgálja szervezeti és működési szabályzatáról szóló rendeletét.

2024. október 15. napján tartott alakuló képviselőtestületi ülésen az SZMSZ felülvizsgálatára nem került sor.

Az idézett törvényi követelménynek eleget téve, a képviselőkkel folytatott szóbeli és írásbeli egyeztetési eljárás keretében elvégeztük a rendelet felülvizsgálatát, melynek eredményeképpen a következő módosítások kerülnének átvezetésre a rendeletben:

Rendelettervezet 1. §

A polgármester a költségvetésben jóváhagyott általános tartalék terhére 3.000.000 Ft helyett 1.000.000 Ft-ról jogosult alkalmanként dönteni.

Rendelettervezet 2. §

Az önkormányzat szervezete és az új képviselőtestület megalakulása szempontjából is jelentős változást tartalmazó javaslat, melynek értelmében megszűnik a külsős alpolgármesteri tisztség, mindkét alpolgármester a képviselőtestület tagjai közül kerülhet megválasztásra.

Rendelettervezet 3. §

A javaslat értelmében a képviselőtestület ülésének napja változatlan marad, azonban az ülés időpontja 16,00 óra lenne, minden résztvevő hatékony időgazdálkodása érdekében.

Rendelettervezet 4. §

Rendkívüli ülés összehívása esetén az előterjesztéseknek tartalmazniuk kell a sürgős tárgyalás indokát.

Rendelettervezet 5. §

Az előterjesztéseket 15 nap helyett az ülést 10 nappal megelőzően kell a jegyzőnek benyújtani.

Rendelettervezet 6. §

A rendelkezés a honlapon szöveget cseréli le a [www.balatonfoldvar.hu](http://www.balatonfoldvar.hu) szövegre, igazodva a rendeletben másutt is előforduló szóhasználathoz.

Rendelettervezet 7. §

Az egyeztetési eljárásban kifejezett igény mutatkozott a képviselőtestület üléseinek nyilvánossága bővítéséhez. A munkaterv szerinti nyilvános ülések élő közvetítése mellett a képviselőtestület valamennyi nyilvános üléséről filmfelvétel készül, melyet 5 napon belül nyilvánosságra kell hozni.

Rendelettervezet 8. §

A napirendi pont vitája során a kérdés, hozzászólás, viszontválasz időtartama 1-2,5-1 perccel nő.

Rendelettervezet 9. §

A rendelkezés a „honlapon” szöveget cseréli le a „[www.balatonfoldvar.hu](http://www.balatonfoldvar.hu)” szövegre, igazodva a rendeletben másutt is előforduló szóhasználathoz.

Rendelettervezet 10. §

A közmeghallgatás legkorábbi kezdő időpontja (17,00 óra) és állandó helyszíne (Bajor Gizi Közösségi Ház) kerül rögzítésre.

Rendelettervezet 11. §

A „bevonhatja” szövegrész helyébe a „lehetőség szerint bevonja” szöveg kerül.

Rendelettervezet 12. §

A Pénzügyi és Gazdasági Bizottság, valamint a Humán Bizottság ülésezésének időpontja kerül megállapításra a képviselőtestület ülésezéséhez igazodva. PGB csütörtök 15,00 óra; HB szerda 8,00 óra.

Rendelettervezet 13. §

A rendelkezés a „honlapon” szöveget cseréli le a „[www.balatonfoldvar.hu](http://www.balatonfoldvar.hu)” szövegre, igazodva a rendeletben másutt is előforduló szóhasználathoz.

Rendelettervezet 14. §

Két hatályon kívül helyező rendelkezést tartalmaz:

A külsős alpolgármester eskütételére és a közös önkormányzati hivatal éves beszámolójának együttes ülésen történő tárgyalására vonatkozóan. Együttes ülés megtartására 2020. évben került sor utolsó alkalommal.

Rendelettervezet 15. §

A rendelet a megalkotását követően azonnal, óra, perc megjelölésével lép hatályba, amely feltétele a két képviselőtestületi tag alpolgármester megválasztásának.

**II.**

**ELŐZETES HATÁSVIZSGÁLATI LAP**

 **(a jogalkotásról szóló 2010. évi CXXX. törvény 17. §-a alapján)**

A rendelet-tervezetet tárgyaló képviselőtestületi ülés időpontja: 2024. november 27.

|  |  |
| --- | --- |
| Rendelet-tervezet megnevezése | ***A szervezeti és működési szabályzatról szóló rendelet módosításáról*** |
|  Társadalmi hatás | A rendelet módosításával az önkormányzat a törvényben foglalt kötelezettségének tesz eleget, mi szerint a képviselőtestület az alakuló ülést követő ülésén felülvizsgálja a szervezeti és működési szabályzatot. |
|  |  |
| Gazdasági, költségvetési hatás | A rendelet megalkotásának gazdasági, költségvetési hatása nincs. |
| Környezeti következmények | A rendelet megalkotásának környezeti következményei nincsenek. |
| Egészségi következmények | A rendelet megalkotásának egészségi következményei nincsenek. |
| Adminisztrációs terhek | A rendelet megalkotásával az adminisztrációs terhek nem változnak. |
| A rendelet megalkotásának szükségessége | A rendelet módosításával az önkormányzat a törvényben foglalt kötelezettségének tesz eleget, mi szerint a képviselőtestület az alakuló ülést követő ülésén felülvizsgálja a szervezeti és működési szabályzatot. |
| A jogalkotás elmaradásának várható következményei | Az önkormányzat nem tesz eleget törvényben meghatározott kötelezettségének.  |
|  A rendelet alkalmazásához szükséges |
| Személyi feltételek | Rendelkezésre állnak. |
| Szervezeti feltételek | Rendelkezésre állnak. |
| Tárgyi feltételek | Rendelkezésre állnak. |
| Pénzügyi feltelek | Rendelkezésre állnak. |

Kérjük a tisztelt képviselőtestületet, hogy a rendelettervezet fenti indokolása és a hatásvizsgálat alapján a rendelettervezetet fogadja el, és alkossa meg a módosító rendeletet.

Balatonföldvár, 2024. november 7.

**Holovits György Huba**

 **polgármester**

Törvényességi ellenőrzésre bemutatva:

Ellenjegyezte: …………………………….

 Dr. Törőcsik Gabriella jegyző